《秋晴出游归偶赋》
宋代·张掞

江雨夜来歇，日出残氛散。
掩书下帷行，独步泾边岸。
岸竹泛晴光，泾流乱以灿。
清风吹浏浏，谁识水上涣。
冷言正无聊，偶遇如此粲。
因与陟崇岗，逍遥远寻玩。
澄波浩如天，青山卷若幔。
是时秋谷登，严霜绿条换。
益悲时节移，未由脱忧难。
一身风尘羁，百年斯过半。
何以自解颜，床头理文翰。
蝇头数千言，一一手自窜。
常约谢公屐，每笑阮生锻。
共吟只伤须，多书亦劳腕。
有时或忘餐，终朝更迟冠。
亲朋邀以觞，烂酣岂须算。
醉中感今昔，悲哉发一喭。
归来卧林榻，久矣成扼腕。
长歌扣牛角，清夜何由旦。
谁识梓人工，未解承移墁。
飘零岁云晚，短发风中乱。
兹辰偶游瞩，浩然复兴叹。

作者简介：（995—1074）齐州历城人，字文裕。张揆弟。幼笃孝。举进士。知益都县，督赋租置里胥不用，而民以时入，石介为献《息民论》。历龙图阁直学士、知成德军。入判太常、司农寺，累官户部侍郎致仕。忠笃诚悫，事兄如父，为乡党矜式。